pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“กอช. เผยผลการดำเนินงานล่าสุด ยังคงสร้างผลตอบแทนให้สมาชิกได้ดีอย่างต่อเนื่อง”
วันจันทร์ที่ 6 กันยายน 2564
“กอช. เผยผลการดําเนินงานล่าสุด ยังคงสร้างผลตอบแทนให้สมาชิกได้ดีอย่างต่อเนื่อง”
กอช. เผยผลการดําเนินงานล่าสุด สร้างผลตอบแทนการลงทุนให้สมาชิกได้ดีอย่างต่อเนื่อง พร้อมเผยแผนการลงทุนในสภาวะที่เศรษฐกิจรอการฟื้นตัวจากสถานการณ์การระบาดของโควิด-19 ทั่วโลก โดยสัดส่วนการลงทุนส่วนใหญ่ประกอบไปด้วยหลักทรัพย์ที่มีความมั่นคงสูง
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยถึงผลการดําเนินงานล่าสุดในช่วง 7 เดือนของปีนี้ (ถึง 31 กรกฎาคม 2564) โดย กอช. สร้างผลตอบแทนการลงทุนให้สมาชิกได้ร้อยละ 1.14 ต่อปี ซึ่งยังสูงกว่าอัตราดอกเบี้ยเงินฝากประจํากับธนาคารอยู่ที่ร้อยละ 0.59 ต่อปี
การบริหารเงินลงทุนของ กอช. ยังคงมุ่งเน้นไปที่ความมั่นคงของเงินลงทุน โดยที่ผ่านมา กอช. สร้างผลตอบแทนให้กับสมาชิกอย่างสม่ําเสมอ อัตราผลตอบแทนเฉลี่ยตั้งแต่ตั้งกองทุนอยู่ที่ร้อยละ 2.90 ต่อปีโดยประมาณ ดีกว่าค่าเฉลี่ยของอัตราดอกเบี้ยเงินฝากประจํากับธนาคารซึ่งอยู่ที่ร้อยละ 1.30 ต่อปีโดยประมาณ
อย่างไรก็ตาม ท่ามกลางสถานการณ์โรคระบาดโควิด - 19 การลงทุนของ กอช. ยังคงต้องใช้ ความระมัดระวัง โดยเน้นการลงทุนไปที่สินทรัพย์ที่มีความมั่นคงสูง ได้แก่ พันธบัตรรัฐบาล เงินฝาก และหุ้นกู้ภาคเอกชนที่มีความน่าเชื่อถือด้านเครดิตที่ดี ถึงแม้สภาวะเศรษฐกิจปัจจุบันที่ยังมีความไม่แน่นอนอยู่ แต่ทาง กอช. เริ่มเห็นสัญญาณที่ดีขึ้นหลายประการ อันบ่งบอกถึงการฟื้นตัวทางเศรษฐกิจ รวมทั้งนโยบายทางการคลังของรัฐบาลที่พยายามจะกระตุ้นและประคับประคองเศรษฐกิจ ดังนั้น สินทรัพย์ที่มีการเติบโตสูงและให้รายได้ที่สม่ําเสมอ อาทิ ตราสารทุน และกองทุนรวมอสังหาริมทรัพย์ จึงมีความน่าสนใจ และเป็นโอกาสที่ กอช. น่าจะเข้าสะสมลงทุนต่อไป
ทั้งนี้ สมาชิกมั่นใจได้ว่า จะได้รับเงินบํานาญรายเดือนจาก กอช. เมื่ออายุครบ 60 ปีบริบูรณ์ ซึ่งจะได้รับเงินคืนทั้งส่วนที่เป็นเงินออมสะสมของสมาชิก และเงินสมทบเพิ่มจากรัฐบาล พร้อมผลตอบแทนการลงทุนของเงินทั้งหมดได้รับการค้ําประกัน ไม่ต่ํากว่าดอกเบี้ยเงินฝากประจําของธนาคาร วันที่สมาชิกครบอายุ 60 ปี
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย เตรียมความพร้อมระบบ M-Flow บนทางพิเศษฉลองรัช
วันพฤหัสบดีที่ 3 มีนาคม 2565
การทางพิเศษแห่งประเทศไทย เตรียมความพร้อมระบบ M-Flow บนทางพิเศษฉลองรัช
ก่อนเปิดให้บริการในเดือนกรกฎาคม 2565
​ การทางพิเศษแห่งประเทศไทย (กทพ.) กระทรวงคมนาคม เตรียมความพร้อมระบบเก็บค่าผ่านทางพิเศษอัตโนมัติแบบไม่มีไม้กั้น (Multi-Lane Free Flow: M-Flow) โดยอยู่ระหว่างการพัฒนาระบบเพื่ออํานวยความสะดวกแก่ผู้ใช้บริการบัตร Easy Pass เพื่อเชื่อมโยงจากฐานข้อมูลเดิมไปใช้ในการลงทะเบียน M-Flow ได้โดยง่าย ลดขั้นตอนในการเติมข้อมูล และเตรียมความพร้อมเพื่อสร้างการรับรู้ล่วงหน้าก่อนเปิดให้บริการบนทางพิเศษ ระยะที่ 1 ในเดือนกรกฎาคม 2565
​  ตามที่ กทพ. ได้ดําเนินการระบบเก็บค่าผ่านทางพิเศษอัตโนมัติแบบไม่มีไม้กั้น (Multi-Lane Free Flow: M-Flow) โดยร่วมกับกรมทางหลวง (ทล.) ในการบูรณาการให้เป็นไปในรูปแบบและมาตรฐานเดียวกัน (Single Platform System) บนทางพิเศษ ระยะที่ 1 ทางพิเศษฉลองรัช จํานวน 3 ด่าน ประกอบด้วย ด่านสุขาภิบาล 5-1 ด่านสุขาภิบาล 5-2 และด่านจตุโชติ ซึ่งที่ผ่านมา ทล. ได้เปิดให้บริการ M-Flow บนทางหลวงพิเศษระหว่างเมืองหมายเลข 9 ที่ด่านธัญบุรี 1 ด่านธัญบุรี 2 ด่านทับช้าง 1 และด่านทับช้าง 2 ไปเมื่อวันที่ 15 กุมภาพันธ์ 2565 นั้น ปัจจุบัน กทพ. อยู่ระหว่างการศึกษาและนําผลจากการเปิดให้บริการดังกล่าวไปพัฒนาการดําเนินงาน โดยอยู่ระหว่างการพัฒนาระบบเพื่ออํานวยความสะดวกแก่ผู้ใช้บริการบัตร Easy Passเพื่อเชื่อมโยงจากฐานข้อมูลเดิมไปใช้ในการลงทะเบียน M-Flow ได้โดยง่าย ลดขั้นตอนในการเติมข้อมูล และเตรียมความพร้อม เพื่อประชาสัมพันธ์สร้างการรับรู้ล่วงหน้าก่อนเปิดให้บริการ M-Flow บนทางพิเศษ ระยะที่ 1 ทางพิเศษฉลองรัช ทั้ง 3 ด่าน ในเดือนกรกฎาคม 2565
​นอกจากนี้ ในส่วนของการปรับปรุงกายภาพหน้าด่านเก็บค่าผ่านทางพิเศษเพื่อรองรับระบบ M-Flow ที่ ด่านสุขาภิบาล 5-1 และด่านสุขาภิบาล 5-2 กทพ. ได้ดําเนินการจนแล้วเสร็จตามแผนงาน คงเหลือเพียงด่านจตุโชติที่อยู่ระหว่างดําเนินการปรับปรุง และจะแล้วเสร็จภายในวันที่ 5 มีนาคม 2565 ในส่วนของงานติดตั้งอุปกรณ์ของระบบ (Multi-Lane Free Flow: M-Flow) และการพัฒนาซอฟต์แวร์เพื่อเชื่อมต่อระบบ M-Flow กับ Single Platform System ของ ทล. ขณะนี้มีความก้าวหน้าในการดําเนินงานที่ร้อยละ 88.15
รัฐบาลไทย-ข่าวทำเนียบรัฐบาล-บขส. ลุยธุรกิจรับ - ส่งพัสดุภัณฑ์ หลัง ครม. ปลดล็อก
วันพฤหัสบดีที่ 14 กรกฎาคม 2565
บขส. ลุยธุรกิจรับ - ส่งพัสดุภัณฑ์ หลัง ครม. ปลดล็อก
ให้ดําเนินธุรกิจควบคู่ไปกับการขนส่งผู้โดยสาร
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ภายหลังจากที่คณะรัฐมนตรี (ครม.) มีมติเห็นชอบให้ บขส. มีภารกิจด้านการขนส่งผู้โดยสาร และการขนส่งสินค้าและพัสดุภัณฑ์ เพื่อให้ บขส. สามารถดําเนินกิจการขนส่งสินค้าและพัสดุภัณฑ์ได้อย่างเต็มประสิทธิภาพ
บขส. จึงได้เดินหน้าดําเนินการตามแผนในการพัฒนาบริการด้านการขนส่งสินค้าและพัสดุภัณฑ์ โดยเมื่อเร็ว ๆ นี้ ได้เข้าไปเจรจาความร่วมมือกับ นายดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จํากัด ในการดําเนินธุรกิจรับส่งพัสดุภัณฑ์ร่วมกัน เพื่อให้ผู้ใช้บริการรับส่งพัสดุภัณฑ์ได้รับบริการที่มีคุณภาพ สะดวก รวดเร็ว ในราคาที่เป็นธรรม ซึ่งขณะนี้ความร่วมมือดังกล่าวอยู่ระหว่างดําเนินการ คาดว่าจะสามารถลงนามบันทึกข้อตกลงความร่วมมือได้ภายในเดือน สิงหาคม 2565
กรรมการผู้จัดการใหญ่ บขส. กล่าวเพิ่มเติมว่า ในการพัฒนาธุรกิจรับส่งพัสดุภัณฑ์ บขส. ตั้งเป้าหมายที่จะดําเนินการพัฒนาศูนย์การเดินรถให้เป็นศูนย์ขนส่งเชื่อมต่อแบบ Hub to Hub และพร้อมจะหาพันธมิตรเพิ่ม เพื่อให้ บขส. สามารถพัฒนาธุรกิจได้ตามเป้าหมาย รวมทั้งมีรายได้เพิ่มขึ้น
รัฐบาลไทย-ข่าวทำเนียบรัฐบาล-นายกฯ ห่วงวิกฤตรัสเซีย – ยูเครน ยืดเยื้อ ทำปุ๋ย – อาหารสัตว์ราคาแพง กำชับพาณิชย์ – เกษตรฯ รับมือ
วันอาทิตย์ที่ 13 มีนาคม 2565
นายกฯ ห่วงวิกฤตรัสเซีย – ยูเครน ยืดเยื้อ ทําปุ๋ย – อาหารสัตว์ราคาแพง กําชับพาณิชย์ – เกษตรฯ รับมือ
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ห่วงสถานการณ์ความไม่สงบระหว่างรัสเซีย - ยูเครนจะยืดเยื้อ ส่งผลให้การค้าโลกมีข้อจํากัดมากยิ่งขึ้น โดยเฉพาะปุ๋ยและวัตถุดิบอาหารสัตว์ อาทิ ข้าวสาลี ข้าวโพด จะมีราคาเพิ่มขึ้นอีกเพราะรัสเซียและยูเครนเป็นแหล่งผลิตที่สําคัญ
.
พร้อมกําชับให้กระทรวงเกษตรและสหกรณ์ กระทรวงพาณิชย์เร่งแก้ปัญหา ติดตามระดับราคาอาหารสัตว์และปุ๋ยให้ขึ้น - ลง สอดคล้องกับสัดส่วนต้นทุนที่แท้จริง ไม่ให้มีการกักตุน ฉวยโอกาสขึ้นราคา ขณะเดียวกันให้เร่งกระจายการนําเข้าวัตถุดิบในการผลิตปุ๋ยและอาหารสัตว์จากแหล่งนําเข้าอื่น ๆ เพิ่มเติม รวมทั้งใช้มาตรการอื่นอํานวยความสะดวกและแก้ไขปัญหา ลดอุปสรรคการผลิต การนําเข้า เพื่อลดต้นทุนให้ผู้ประกอบการและเกษตรกรด้วย
.
อ่านเพิ่มเติม คลิกhttps://www.thaigov.go.th/news/contents/details/52425
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงกลาโหม ขอแสดงความเสียใจและร่วมไว้อาลัย
วันศุกร์ที่ 13 สิงหาคม 2564
กระทรวงกลาโหม ขอแสดงความเสียใจและร่วมไว้อาลัย
"น.อ.หญิง ดร.พญ.สรัญยา ฬาพานิช" ในการสูญเสียบุคลากรทางการแพทย์กับการต่อสู้กับโควิด-19
รัฐบาลไทย-ข่าวทำเนียบรัฐบาล-นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565
วันเสาร์ที่ 1 มกราคม 2565
นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565
นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565
วันนี้ (1 ม.ค. 65) เวลา 09.00 น. ณ ห้องแดง อาคารหน่วยราชการในพระองค์ 904 ด้านตะวันออก ศาลาว่าการพระราชวัง ในพระบรมมหาราชวัง พลเอก ประยุทธ์ จันทร์โอชา นายกรัฐมนตรี และนางนราพร จันทร์โอชา ภริยา ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565 โดยมีรองนายกรัฐมนตรีและภริยา ร่วมลงนามถวายพระพรฯ ตามลําดับพิธี ดังนี้
ทูลเกล้าฯ ถวายแจกันดอกไม้เบื้องหน้าพระบรมฉายาลักษณ์
ชุดที่ 1 นายกรัฐมนตรี พร้อมรองนายกรัฐมนตรี ในนาม นายกรัฐมนตรีและคณะรัฐมนตรี
ชุดที่ 2 นายกรัฐมนตรีและภริยา ในนาม นายกรัฐมนตรีและภริยา
ชุดที่ 3 ภริยานายกรัฐมนตรี พร้อมภริยารองนายกรัฐมนตรี ในนาม คณะคู่สมรสคณะรัฐมนตรี
จากนั้น นายกรัฐมนตรีและภริยา ลงนามถวายพระพรชัยมงคล ถวายความเคารพพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสร็จพิธี
รัฐบาลไทย-ข่าวทำเนียบรัฐบาล-​นายกฯ มีส่วนร่วมกล่าวถ้อยแถลงในพิธีเปิดการประชุม Paris Peace Forum ครั้งที่ 4
วันพฤหัสบดีที่ 11 พฤศจิกายน 2564
​นายกฯ มีส่วนร่วมกล่าวถ้อยแถลงในพิธีเปิดการประชุม Paris Peace Forum ครั้งที่ 4
ผลักดันวัคซีน-ยารักษาโควิด-19 เป็นสินค้าสาธารณะของโลก สนับสนุนหลักประกันสุขภาพถ้วนหน้า และส่งเสริมโมเดลเศรษฐกิจ BCG
วันนี้ (วันพฤหัสบดีที่ 11 พฤศจิกายน 2564) เวลา 19.00 น. ตามเวลาประเทศไทย (หรือเท่ากับเวลา 13.00 น. ของกรุงปารีส) ณ Grande Halle de la Villette กรุงปารีส สาธารณรัฐฝรั่งเศส พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมกล่าวถ้อยแถลงผ่านการบันทึกเทปถ้อยแถลงล่วงหน้า ในพิธีเปิดการประชุม Paris Peace Forum ครั้งที่ 4 ภายใต้หัวข้อ “Mind the gaps: Improving global governance after COVID-19” ซึ่งเน้นการหารือถึงการแก้ไขปัญหาเกี่ยวกับช่องว่างในประเด็นต่าง ๆ ภายหลังสถานการณ์โควิด-19 เช่น ด้านสาธารณสุข สังคม สิ่งแวดล้อม โลกดิจิทัล และเศรษฐกิจ โดยนายธนกร วังบุญคงชนะ โฆษกประจําสํานักนายกรัฐมนตรี เปิดเผยสาระสําคัญของถ้อยแถลง ดังนี้
นายกรัฐมนตรีกล่าวถึงสถานการณ์โควิด-19 ที่ส่งผลกระทบต่อความมั่นคงทางสุขภาพและความมั่นคงทางเศรษฐกิจของทั่วโลก รวมทั้งยังได้ขยายช่องว่างความเหลื่อมล้ําในทุกมิติ นายกรัฐมนตรีจึงเสนอให้ปิดช่องว่างดังกล่าวโดยการสร้างระบบธรรมาภิบาลโลกที่เข้มแข็งภายหลังยุคโควิด-19 ซึ่งช่องว่างที่ควรแก้ไขเป็นลําดับแรกคือ ช่องว่างของระบบการเตรียมความพร้อมและการรับมือกับสถานการณ์ฉุกเฉินด้านสาธารณสุข ต้องเสริมสร้างให้เข้มแข็งและมีประสิทธิภาพ เพื่อให้ประชาชนมีสุขภาพที่ดี โดยไม่มีใครถูกทิ้งไว้ข้างหลัง
นอกจากนี้ นายกรัฐมนตรีเห็นว่า ทุกประเทศและทุกภาคส่วนควรยึดมั่นในความร่วมมือภายใต้กลไกพหุภาคีและความเป็นน้ําหนึ่งใจเดียวกัน ธรรมาภิบาลโลกที่เข้มแข็งจะช่วยส่งเสริมระบบสาธารณสุขของทุกประเทศให้มีภูมิต้านทาน เท่าเทียม และเป็นธรรม จึงขอเน้นย้ําให้ทุกฝ่ายร่วมมือกันใน 3 ประเด็นสําคัญ ได้แก่ 1. ผลักดันให้วัคซีนและยารักษาโควิด-19 เป็นสินค้าสาธารณะของโลก 2. สนับสนุนให้ทุกประเทศบรรลุเป้าหมายหลักประกันสุขภาพถ้วนหน้าตามเป้าหมายการพัฒนาที่ยั่งยืน และเร่งรัดการเจรจาจัดทําตราสารระหว่างประเทศว่าด้วยโรคระบาด และ 3. ส่งเสริมโมเดลเศรษฐกิจ BCG ให้เป็นโมเดลเศรษฐกิจใหม่ เพื่อเชื่อมโยงประเด็นความมั่นคงของมนุษย์กับการฟื้นฟูที่ยั่งยืน สมดุล และครอบคลุม
อนึ่ง การประชุม Paris Peace Forum เป็นการจัดการประชุมขององค์กรอิสระที่จัดขึ้นต่อเนื่องทุกปี นับตั้งแต่ปี 2561 มีวัตถุประสงค์เพื่อส่งเสริมความร่วมมือระหว่างรัฐบาลและภาคส่วนต่าง ๆ ของนานาประเทศในการเสริมสร้างสันติภาพโลกและระบอบพหุภาคีนิยม โดยในปีนี้จัดขึ้นระหว่างวันที่ 11-13 พฤศจิกายน 2564 ณ กรุงปารีส สาธารณรัฐฝรั่งเศส ในรูปแบบผสมผสาน ทั้งการเข้าร่วมในสถานที่จริงและผ่านระบบการประชุมทางไกล
รัฐบาลไทย-ข่าวทำเนียบรัฐบาล-​ครม.อนุมัติจ่ายเงินชดเชยให้ชาวบ้านผู้ได้รับผลกระทบจากโครงการอ่างเก็บน้ำแม่มอก 103 ราย รายละ20,000 บาท
วันอังคารที่ 10 สิงหาคม 2564
​ครม.อนุมัติจ่ายเงินชดเชยให้ชาวบ้านผู้ได้รับผลกระทบจากโครงการอ่างเก็บน้ําแม่มอก 103 ราย รายละ20,000 บาท
​ครม.อนุมัติจ่ายเงินชดเชยให้ชาวบ้านผู้ได้รับผลกระทบจากโครงการอ่างเก็บน้ําแม่มอก 103 ราย รายละ20,000 บาท
วันนี้ 10 สิงหาคม 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)อนุมัติให้กระทรวงเกษตรและสหกรณ์โดยกรมชลประทาน จ่ายเงินค่าชดเชยให้แก่ราษฎรผู้ได้รับผลกระทบจากการดําเนินงานโครงการของรัฐ กรณีโครงการอ่างเก็บน้ําแม่มอก อันเนื่องมาจากพระราชดําริ จังหวัดลําปาง จากการเข้าทําประโยชน์ในแปลงจัดสรรที่ดินไม่ได้จํานวน 103 ราย ในอัตรารายละ 20,000 บาท ในส่วนของอัตรดอกเบี้ยให้เริ่มนับตั้งแต่วั นถัดจากที่ราษฎรร้องเรียนเป็นต้นไปจนกว่าจะชําระเงินค่าชดเชยเสร็จ
ทั้งนี้เพื่อให้การจ่ายเงินเป็นไปอย่างถูกต้อง โปร่งใส และป้องกันไม่ให้บุคคล หรือกลุ่มบุคคลแสวงหาผลประโยชน์โดยมิชอบจากราษฎร ครม. จึงเห็นชอบให้แต่งตั้งคณะกรรมการตรวจสอบและกํากับดูแลการจ่ายเงินจํานวน14 ราย โดยมี ผู้ว่าราชการจังหวัดลําปาง เป็นประธานกรรมการ
ให้มีหน้าที่และอํานาจตรวจสอบบุคคลผู้มีสิทธิจํานวน 103 ราย ให้เป็นไปตามหลักเกณฑ์ รวมทั้งกํากับดูแลการจ่ายเงินค่าชดเชยให้เป็นไปอย่างถูกต้องเรียบร้อย
สําหรับการจ่ายเงินจะใช้วิธีโอนเงินเข้าบัญชีธนาคาร(จ่ายตรง) ตามบัญชีรายชื่อบุคคลที่ผ่านการตรวจสอบจากคณะกรรมการฯ หรือทายาทของบุคคลดังกล่าว และให้ระบุในหลักฐานการรับเงินด้วยว่า “ข้าพเจ้ายินยอมรับเงินค่าชดเชยในครั้งนี้ และจะไม่มาเรียกร้องหรือขอรับความช่วยเหลือใดๆในส่วนที่เกี่ยวข้องกับโครงการอ่างเก็บน้ําแม่มอก อันเนื่องมากจากพระราชดําริ จังหวัดลําปาง จากทางราชการอีก”
สําหรับโครงการอ่างเก็บน้ําแม่มอก อันเนื่องมาจากพระราชดําริ ตั้งอยู่ที่ตําบลเวียงมอก อําเภอเถิน จังหวัดลําปาง ดําเนินการก่อสร้างระหว่างปี 2534-2543
...........................
รัฐบาลไทย-ข่าวทำเนียบรัฐบาล-“ชัยวุฒิ” เผยผลงานปราบข่าวปลอม-โซเชียลผิด กม. 7 เดือน ยื่นศาลปิดกั้น 1,014 ยูอาร์แอล
วันพฤหัสบดีที่ 30 กันยายน 2564
“ชัยวุฒิ” เผยผลงานปราบข่าวปลอม-โซเชียลผิด กม. 7 เดือน ยื่นศาลปิดกั้น 1,014 ยูอาร์แอล
“ชัยวุฒิ” เผยผลงานปราบข่าวปลอม-โซเชียลผิด กม.
7 เดือน ยื่นศาลปิดกั้น 1,014 ยูอาร์แอล
“ชัยวุฒิ”รมว.ดิจิทัลฯโชว์ผลงานดีอีเอสปราบข่าวปลอม-โซเชียลผิดกฎหมาย7เดือนยื่นขอศาลปิดกั้นแล้ว1,014ยูอาร์แอลร้องทุกข์กล่าวโทษผู้กระทําผิด594บัญชีรายชื่อแจ้งความดําเนินคดีมือโพสต์ข่าวปลอม47คดีประกาศขยายขอบเขตงานช่วยเหลือประชาชนจากภัยต้มตุ๋นและฉัอโกงผ่านออนไลน์
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เปิดเผยผลการดําเนินงานของคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ในรอบ7เดือนที่ผ่านมา(มี.ค. -ก.ย. 64)ว่าได้รับความร่วมมือเป็นอย่างดีจากทุกภาคส่วนที่เกี่ยวข้องรวมถึงผู้ประสานงานการตรวจสอบข่าวปลอมและเครือข่ายผู้ปฏิบัติงานในด้านข่าวปลอมที่เป็นส่วนสําคัญในการขับเคลื่อนการดําเนินงานเพื่อสร้างสังคมการใช้โซเชียลสีขาวให้เกิดขึ้นได้ในประเทศไทย
ทั้งนี้ในช่วง7เดือนที่ผ่านมากระทรวงดิจิทัลฯดําเนินการปิดกั้นและดําเนินการต่อผู้นําเข้าข้อมูลผิดกฎหมายโดยยื่นคําร้องต่อศาลอาญาเพื่อขอให้มีคําสั่งปิดกั้นจํานวน56คําร้องรวม1,014ยูอาร์แอล และมีคําสั่งศาลให้ปิดกั้นแล้วจํานวน46คําสั่งรวม787ยูอาร์แอลขณะที่อยู่ระหว่างกระบวนการพิจารณาของศาลอาญาจํานวน10คําสั่งรวม221ยูอาร์แอล
สําหรับการร้องทุกข์กล่าวโทษผู้กระทําความผิดนําเข้าข้อมูลฯดําเนินการไปแล้ว594ยูอาร์แอล/บัญชีรายชื่อแบ่งเป็นผู้กระทําความผิดผ่านเฟซบุ๊ก 309ยูอาร์แอล/บัญชีรายชื่อผ่านทวิตเตอร์169ยูอาร์แอล/บัญชีรายชื่อผ่านยูทูบ 99ยูอาร์แอล/บัญชีรายชื่อและผ่านเว็บอื่นๆ 17ยูอาร์แอล/บัญชีรายชื่อ
ทางด้านการดําเนินงานของสํานักงานตํารวจแห่งชาติโดยศูนย์ต่อต้านข่าวปลอมและความมั่นคงสํานักงานตํารวจแห่งชาติ(ศตปค.ตร.)และกองบัญชาการตํารวจสืบสวนสอบสวนอาชญากรรมทางเทคโนโลยี(บช.สอท.)รับข้อมูลข่าวปลอมและบิดเบือนจากศูนย์ต่อต้านข่าวปลอมมาดําเนินการในช่วงเดือนพ.ค. –ก.ย. 64จํานวน419เรื่องประสานให้หน่วยงานผู้เสียหายแจ้งความดําเนินคดีแล้ว47คดีและมีการตักเตือนให้ลบหรือแก้ไขข่าวจํานวน34รายและอยู่ระหว่างสืบสวน73เรื่อง
นายชัยวุฒิกล่าวว่ากระทรวงดิจิทัลฯจะดําเนินการให้มีความเข้มข้นมากขึ้นสําหรับในปีต่อไปโดยนอกเหนือจากการปราบปรามและแก้ไขปัญหาข่าวปลอมแล้วเตรียมขยายผลให้ครอบคลุมภารกิจให้การช่วยเหลือประชาชนที่ได้รับผลกระทบหรือความเสียหายอันเกิดจากการฉ้อโกงหรือการกระทําผิดพ.ร.บ.คอมพิวเตอร์ฯรวมทั้งจะมีการส่งเสริมให้ความรู้กับประชาชนรณรงค์ให้ประชาชนเข้ามามีส่วนร่วมในการแก้ไขข่าวปลอมมากขึ้นด้วย
“ในเรื่องการขยายขอบเขตงานกระทรวงจะเร่งดําเนินการให้ครอบคลุมการกระทําความผิดตามพ.ร.บ.คอมพ์ฯมากขึ้นทั้งในเรื่องการทําธุรกิจหลอกลองต้มตุ๋นประชาชนฉัอโกงประชาชนและอื่นๆ”นายชัยวุฒิกล่าว
ทั้งนี้ประชาชนทุกคนสามารถเข้ามามีส่วนร่วมสนับสนุนการแก้ไขปัญหาการเผยแพร่ข้อมูลเท็จทางสื่อสังคมออนไลน์ตลอดจนแจ้งเบาะแสการฉ้อโกงหรือหลอกลวงทางโซเชียลโดยแจ้งเข้ามาได้ผ่านช่องทางดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและโทรสายด่วนGCC 1111ต่อ87รวมทั้งศูนย์รับเรื่องร้องเรียนปัญหาออนไลน์โทร. 1212เพื่อจะประสานต่อไปยังหน่วยงานที่เกี่ยวข้องต่อไป
*********
รัฐบาลไทย-ข่าวทำเนียบรัฐบาล-กรมทางหลวงชนบท ได้รับการรับรองมาตรฐาน ISO/IEC 27001:2013 ด้านความมั่นคงปลอดภัยในระบบสารสนเทศ เพื่อรักษาความปลอดภัยด้าน IT ในองค์กรได้อย่างมีประสิทธิภาพ
วันอังคารที่ 7 ธันวาคม 2564
กรมทางหลวงชนบท ได้รับการรับรองมาตรฐาน ISO/IEC 27001:2013 ด้านความมั่นคงปลอดภัยในระบบสารสนเทศ เพื่อรักษาความปลอดภัยด้าน IT ในองค์กรได้อย่างมีประสิทธิภาพ
กรมทางหลวงชนบท (ทช.) กระทรวงคมนาคม ได้รับการรับรองมาตรฐาน ISO/IEC 27001:2013 มาตรฐานความมั่นคงปลอดภัยในระบบสารสนเทศ (Information Security Management System : ISMS) โดยจะนําไปใช้ในการประเมินความเสี่ยง ออกแบบด้านการรักษาความปลอดภัย
กรมทางหลวงชนบท (ทช.) กระทรวงคมนาคม ได้รับการรับรองมาตรฐาน ISO/IEC 27001:2013 มาตรฐานความมั่นคงปลอดภัยในระบบสารสนเทศ (Information Security Management System : ISMS) โดยจะนําไปใช้ในการประเมินความเสี่ยง ออกแบบด้านการรักษาความปลอดภัย เพื่อปรับปรุงระบบและบํารุงรักษาคอมพิวเตอร์ เป็นการบริหารจัดการระบบรักษาความมั่นคงปลอดภัยทางไซเบอร์ให้สามารถใช้งานได้อย่างเต็มประสิทธิภาพ
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสําคัญในการวางแผนพัฒนาระบบสารสนเทศเพื่อให้การปฏิบัติงานในองค์กรดําเนินไปอย่างมีประสิทธิภาพมากยิ่งขึ้น ทช. จึงได้นํามาตรฐาน ISO/IEC 27001:2013 มาประยุกต์ใช้ในส่วนของ Data Center โดยมีวัตถุประสงค์เพื่อสร้างความมั่นคงปลอดภัยในระบบสารสนเทศขององค์กรทั้ง 3 ด้าน ได้แก่ การรักษาความลับ (Confidential) ความถูกต้องของข้อมูล (Integrity) และความพร้อมใช้งาน (Availability) โดยรายละเอียดในการดําเนินงานและขั้นตอนการขอรับรองมาตรฐาน ISO/IEC 27001:2013 ประกอบด้วย การวางแผนพัฒนา และปรับปรุงระบบคอมพิวเตอร์ ระบบเครือข่าย ให้สามารถใช้งานได้อย่างมีประสิทธิภาพ การบํารุงรักษาระบบคอมพิวเตอร์ที่เกี่ยวข้องให้อยู่ในสภาพพร้อมปฏิบัติงานได้เต็มประสิทธิภาพ การพัฒนาและบริหารจัดการระบบรักษาความมั่นคงปลอดภัยทางไซเบอร์ (Cyber Security) การบริหารจัดการระบบ Cloud Computing ให้สามารถใช้งานได้อย่างเต็มประสิทธิภาพ การบริหารจัดการห้อง Data Center และการบริหารจัดการครุภัณฑ์คอมพิวเตอร์ในความดูแลของ Data Center
ปัจจุบัน ทช. ได้รับการรับรองมาตรฐาน ISO 27001 เรียบร้อยแล้ว ซึ่งมาตรฐานดังกล่าวเกิดขึ้นจากองค์กร ISO - International Organization for Standardization โดยเวอร์ชั่นล่าสุดคือ ISO/IEC 27001:2013 ประกาศใช้เมื่อวันที่ 1 ตุลาคม ค.ศ. 2013 เป็นมาตรฐานสากลสําหรับระบบการจัดการความปลอดภัยของข้อมูล (ISMS) จัดทําขึ้นเพื่อให้องค์กรนําข้อกําหนดไปใช้ในการประเมินความเสี่ยง ออกแบบด้านการรักษาความปลอดภัยและการนําไปปฏิบัติเป็นมาตรฐานการรักษาความมั่นคงปลอดภัยสารสนเทศขององค์กรที่ได้รับการยอมรับในระดับนานาชาติ ซึ่งประกอบด้วยข้อกําหนดที่ครอบคลุมถึงการจัดทํา นําไปปฏิบัติ ทบทวนและเฝ้าระวัง รักษาความต่อเนื่อง รวมถึงปรับปรุงระบบให้สอดคล้องกับสถานการณ์ เพื่อสร้างความมั่นคงปลอดภัยในระบบสารสนเทศขององค์กร
รัฐบาลไทย-ข่าวทำเนียบรัฐบาล-ออมสินเตือนประชาชนอีกครั้ง อย่าหลงเชื่อ SMS เพจ เว็บไซต์ ปลอมชวนกู้เงิน
วันพฤหัสบดีที่ 4 สิงหาคม 2565
ออมสินเตือนประชาชนอีกครั้ง อย่าหลงเชื่อ SMS เพจ เว็บไซต์ ปลอมชวนกู้เงิน
ตามที่ได้มีกลุ่มมิจฉาชีพ นําชื่อ,โลโก้ ตลอดทั้งสินเชื่อของธนาคารออมสินไปแอบอ้างส่งข้อความสั้น (SMS) หรือตั้งชื่อเพจเฟซบุ๊กและเว็บไซต์ เชิญชวนให้กู้เงินพร้อมแนบลิงก์แอปพลิเคชันไลน์ให้กดรับสิทธิ์ โดยใช้ข้อความเชิญชวนลักษณะกระตุ้นให้เกิดความสนใจ
รายงานข่าวจากธนาคารออมสิน แจ้งว่า ตามที่ได้มีกลุ่มมิจฉาชีพ นําชื่อ,โลโก้ ตลอดทั้งสินเชื่อของธนาคารออมสินไปแอบอ้างส่งข้อความสั้น (SMS) หรือตั้งชื่อเพจเฟซบุ๊กและเว็บไซต์ เชิญชวนให้กู้เงินพร้อมแนบลิงก์แอปพลิเคชันไลน์ให้กดรับสิทธิ์ โดยใช้ข้อความเชิญชวนลักษณะกระตุ้นให้เกิดความสนใจ อาทิ คุณได้รับสิทธิ์ยื่นขอสินเชื่อ GSB ออมสิน 60,000 คลิ๊ก, เปิดลงทะเบียนแล้ว, ลงทะเบียนด่วน, ลงทะเบียนที่นี่ เป็นต้น และพยายามเปลี่ยนรูปแบบข้อความเชิญชวนหลากหลายมากยิ่งขึ้น ซึ่งสื่อเหล่านั้นไม่ใช่สื่อของธนาคารออมสิน ธนาคารไม่มีนโยบายในการให้กู้เงินผ่านแอปพลิเคชันไลน์ และธนาคารไม่มีส่วนเกี่ยวข้องกับการเผยแพร่ข้อมูลดังกล่าวใด ๆ ทั้งสิ้น ซึ่งธนาคารได้มีการแจ้งเตือนประชาชนมาอย่างต่อเนื่อง นั้น ขณะนี้ได้มีข้อความสั้น (SMS) เพจเฟซบุ๊กและเว็บไซต์ แอบอ้างเป็นธนาคารออมสินเพิ่มจํานวนมากขึ้น ธนาคารจึงขอแจ้งเตือนประชาชนให้ระมัดระวังอีกครั้ง ขออย่าได้หลงเชื่อ ไม่แอดไลน์สมัครใช้บริการ ไม่กรอกข้อมูลส่วนบุคคลและไม่แชร์ SMS เพจเฟซบุ๊กและเว็บไซต์ที่ไม่ใช่ของธนาคารออมสินอย่างเด็ดขาด โดยสามารถดูรายชื่อเพจปลอมได้ที่ https://www.gsb.or.th/media/2022/08/fake-sms.pdf
ทั้งนี้ ประชาชนที่สนใจใช้บริการสินเชื่อเงินกู้ ขอให้ติดต่อใช้บริการได้ที่สาขาของธนาคารออมสินโดยตรง หรือ ศึกษารายละเอียดสินเชื่อและผลิตภัณฑ์ต่าง ๆ ของธนาคารได้ที่เว็บไซต์ธนาคารออมสิน www.gsb.or.th เฟซบุ๊กแฟนเพจ GSB Society หากพบเจอเพจอันเป็นที่น่าสงสัยโปรดสอบถาม GSB Contact Center โทร.1115
รัฐบาลไทย-ข่าวทำเนียบรัฐบาล-บขส. ยืนยันเปิดเดินรถปกติ ไม่ลดเที่ยววิ่ง
วันจันทร์ที่ 20 มิถุนายน 2565
บขส. ยืนยันเปิดเดินรถปกติ ไม่ลดเที่ยววิ่ง
พร้อมเตรียมเจรจารถร่วมฯ หาแนวทางแก้ปัญหาต้นทุนน้ํามันแพง
วันนี้ (20 มิถุนายน 2565) นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ตามที่ผู้ประกอบการรถร่วมฯ เตรียมปรับลดเที่ยววิ่งลง 80 % ตั้งแต่วันที่ 1 ก.ค. นี้ เป็นต้นไป เนื่องจากได้รับผลกระทบจากต้นทุนน้ํามันที่ปรับตัวสูงขึ้นอย่างต่อเนื่อง
บขส. เข้าใจและเห็นใจผู้ประกอบการรถร่วมฯ ที่ต้องรับภาระดังกล่าว โดย บขส. พร้อมจะหารือร่วมกับผู้ประกอบการรถร่วมฯ เพื่อหาแนวทางหรือมาตรการในการปรับการเดินรถและเที่ยววิ่ง ให้สอดคล้องกับความต้องการของประชาชน เพื่อช่วยบรรเทาความเดือดร้อนให้แก่ผู้ประกอบการด้วย
อย่างไรก็ดี บขส. ยังคงเปิดให้บริการเดินรถตามปกติ ทั้งเส้นทางภายในประเทศและระหว่างประเทศ รวมทั้งจะตรึงค่าโดยสารไว้ก่อนในระยะนี้ ซึ่งเป็นไปตามข้อสั่งการและนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการอํานวยความสะดวกและแบ่งเบาภาระค่าครองชีพให้แก่ประชาชน
สอบถามข้อมูลการเดินทางเพิ่มเติมที่ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-PM orders immediate hospitalization of COVID-19 patients under 608 groups who are classified yellow
วันอังคารที่ 5 เมษายน 2565
PM orders immediate hospitalization of COVID-19 patients under 608 groups who are classified yellow
PM orders immediate hospitalization of COVID-19 patients under 608 groups who are classified yellow
April 5, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha expressed concern over COVID-19 infected patients under the 608 group, which comprises the elderlies (60 years and over), people with chronic diseases, pregnant women, and those with the weight of over 90 kg., and ordered concerned agencies to accelerate screening of patients under the 608 group, and provide immediate treatment to those who are classified yellow. In this case, they may be hospitalized at either public or private hospitals free of charge under UCEP Plus. However, if there are limited number of beds, concerned agencies are instructed to liaise with local networks to put the patients under medical care the soonest. People under the 608 group, including small children, are also urged to receive vaccine, as well as the booster dose, to reduce risk of criticality and death.
As of today (April 5, 2022), a total of 21,088 new confirmed cases is reported, among which 20,995 were found domestically, and 93 from overseas traveling. The total of 91 deaths and 27,519 recoveries were reported with 250,145 active cases. From January 1, 2022, cumulative number of cases are 1,534,140, and cumulative number of recoveries, 1,313,333. There are 1,892 patients who have developed pneumonia (an average of 24 persons per province).
รัฐบาลไทย-ข่าวทำเนียบรัฐบาล-"นรม.และ รมว.กห. สั่งปรับสโมสร ตร.และทหาร เป็นศูนย์พักคอยผู้ป่วย และ รพ.สนาม พร้อมจัดตั้งจุดประสานรับแจ้งเหตุฉุกเฉินในพื้นที่ กทม."
วันพฤหัสบดีที่ 22 กรกฎาคม 2564
"นรม.และ รมว.กห. สั่งปรับสโมสร ตร.และทหาร เป็นศูนย์พักคอยผู้ป่วย และ รพ.สนาม พร้อมจัดตั้งจุดประสานรับแจ้งเหตุฉุกเฉินในพื้นที่ กทม."
พล.ท.คงชีพ ตันตระวาณิชย์ โฆษก กห. เปิดเผยว่า
พล.อ.ชัยชาญ ช้างมงคล รมช.กห.และพล.อ.ณัฐ อินทรเจริญ ปล.กห.ได้ประชุมร่วมกับ กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม เพื่อติดตามการสนับสนุนรัฐบาลแก้ปัญหาวิกฤตโควิด 19
ภาพรวมการปฏิบัติหน้าที่ของหน่วยงานความมั่นคง ทหารและตํารวจ ในพื้นที่ชายแดนยังคงพบจับกุมผู้ลักลอบเข้าเมืองผิดกฎหมายได้ต่อเนื่อง โดยสัปดาห์ที่ผ่านมาจับกุมได้ 288 คน โดยพบชาวลาวและกัมพูชามากขึ้น สําหรับพื้นที่ชั้นในได้กระจายกําลังกันทําหน้าที่ช่วยเหลือและดูแลประชาชน ตามมาตรการควบคุมโรคตามข้อกําหนดของ ศบค.ในพื้นที่สีแดงเข้ม จากการตั้งจุดตรวจร่วมตามเส้นทางต่างๆ และชุดสายตรวจเคลื่อนที่ โดยเน้นการสร้างความเข้าใจและขอความร่วมมือประชาชนปฏิบัติตามข้อกําหนด พบว่าประชาชนส่วนใหญ่ให้ความสําคัญและร่วมมือกันมากขึ้นในการหยุดเชื้อ โดยพบการเดินทางลดลงและมีการทํางานที่บ้านมากขึ้น ซึ่งสถิติการจับกุมดําเนินคดีผู้ฝ่าฝืนมาตรการต่างๆลดลงตามลําดับ
พล.อ.ชัยชาญ’ ได้ย้ํา พล.อ.ประยุทธ์ จันทร์โอชา นรม.และรมว.กห.ได้สั่งการให้ทุกเหล่าทัพ ประสานกับ สธ. พิจารณาปรับปรุงสโมสรทหารและตํารวจ ในพื้นที่ กทม.และต่างจังหวัด เป็นศูนย์พักคอยผู้ป่วย หรือ รพ.สนาม ตามความเหมาะสม เพื่อใช้เป็นสถานที่พักคอยและรักษาผู้ป่วย รองรับสถานการณ์ในแต่ละพื้นที่ และให้ กห.ประสานกับ อว. (กระทรวงอุดมศึกษา วิทยาศาสตร์ วิจัยและนวัตกรรม ) สนับสนุนจัดตั้ง รพ.สนาม ร่วมกับ รพ.ในสังกัดมหาวิทยาลัย รองรับดูแลผู้ป่วยในพื้นที่ต่างๆเสริมไปด้วยกัน
พร้อมกันนี้ นรม.และรมว.กห.ได้สั่งการให้กองทัพ จัดกําลังทหารกระจายลงพื้นที่ จัดตั้ง “จุดรับแจ้งเหตุฉุกเฉิน” ในพื้นที่สีแดงเข้ม 13 จว.โดยให้ประสานทํางานร่วมกับ กทม. ฝ่ายปกครองและและหน่วยงานที่เกี่ยวข้อง เพื่อให้การช่วยเหลือดูแลผู้ป่วยและติดเชื้อในแต่ละพื้นที่ทันทีภายใต้มาตรการที่สาธารณสุขกําหนด
พร้อมกันนี้ พล.อ.ชัยชาญ’ ได้กําชับทุกเหล่าทัพ ให้เฝ้าระวังพื้นที่ชายแดนทั้งทางบกและทางน้ําอย่างเข้มข้น โดยเฉพาะชายแดนเมียนมา ที่สถานการณ์ของโรคระบาดมีความรุนแรงมากขึ้น และขอให้ ตร.ให้การดูแลผู้หลบหนีเข้าเมืองเข้มในสถานกักควบคุมโรคที่กําหนด ทั้ง 8 แห่งใน 6 จว. พร้อมทั้ง ขอให้ดํารงการช่วยเหลือประชาชนในพื้นที่อย่างต่อเนื่อง โดยเฉพาะ การบริจาคโลหิตให้กับผู้ป่วยเจ็บ ที่ยังอยู่ในสภาวะขาดแคลนเลือด ทั้งนี้ ขอให้เร่งฉีดวัคซีนให้ครอบคลุมกับกําลังพลในพื้นที่ด่านหน้าเป็นลําดับแรก หากได้รับการจัดสรรวัคซีนเพิ่ม
รัฐบาลไทย-ข่าวทำเนียบรัฐบาล-“ชัยวุฒิ” มอบโล่เกียรติคุณ Prime Minister Awards: Thailand Cybersecurity Excellence Awards2022
วันจันทร์ที่ 15 สิงหาคม 2565
“ชัยวุฒิ” มอบโล่เกียรติคุณ Prime Minister Awards: Thailand Cybersecurity  Excellence Awards2022
“ชัยวุฒิ” มอบโล่เกียรติคุณ Prime Minister Awards: Thailand Cybersecurity  Excellence Awards2022
เมื่อวันที่15สิงหาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานในพิธีพร้อมมอบโล่รางวัลผลงานด้านความมั่นคงไซเบอร์ดีเด่นระดับชาติThailand Cybersecurity Excellence Award 2022โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมงานณโรงแรมมิราเคิลแกรนด์คอนเวนชันเขตหลักสี่กรุงเทพฯ จัดงานโดยสํานักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)เพื่อมอบโล่รางวัลและประกาศเกียรติคุณPrime Minister Awards: Thailand Cybersecurity Excellence Awards2022ให้กับหน่วยงานที่มีผลงานด้านการรักษาความมั่นคงปลอดภัยทางไซเบอร์ดีเด่นแห่งชาติประจําปีพ.ศ.2565
ในการนี้รัฐมนตรีดีอีเอส กล่าวแสดงความยินดีและยกย่องหน่วยงานที่ได้รับรางวัลผลงานด้านการรักษาความมั่นคงปลอดภัยทางไซเบอร์ดีเด่นแห่งชาติประจําปี2565ที่แสดงให้เห็นเป็นประจักษ์ชัดในการมุ่งมั่นพัฒนาและรักษามาตรฐานความมั่นคงปลอดภัยทางไซเบอร์การจัดงานมอบโล่รางวัลและประกาศเกียรติคุณผลงานดีเด่นด้านการรักษาความมั่นคงปลอดภัยทางไซเบอร์แห่งชาติในวันนี้สะท้อนเจตนารมย์ของรัฐบาลที่ให้ความสําคัญและมุ่งมั่นในการส่งเสริมและสนับสนุนการกํากับดูแลให้หน่วยงานต่างๆสามารถป้องกันรับมือและลดความเสี่ยงจากภัยคุกคามทางไซเบอร์
****************
รัฐบาลไทย-ข่าวทำเนียบรัฐบาล-นายกฯ ห่วงใยสุขภาพประชาชนรับมือกับโควิด -19 หน้าฝน แนะสำรองหน้ากากผ้า/หน้ากากอนามัย และให้ติดตามพยากรณ์อากาศอย่างใกล้ชิด
วันพุธที่ 8 กันยายน 2564
นายกฯ ห่วงใยสุขภาพประชาชนรับมือกับโควิด -19 หน้าฝน แนะสํารองหน้ากากผ้า/หน้ากากอนามัย และให้ติดตามพยากรณ์อากาศอย่างใกล้ชิด
นายกฯ ห่วงใยสุขภาพประชาชนรับมือกับโควิด -19 หน้าฝน แนะสํารองหน้ากากผ้า/หน้ากากอนามัย และให้ติดตามพยากรณ์อากาศอย่างใกล้ชิด
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ช่วงนี้เป็นฤดูฝนและมีฝนตกหนักในหลายพื้นที่ทั้งภาคเหนือ ภาคกลาง ภาคตะวันออกเฉียงเหนือและภาคใต้ซึ่งอาจส่งผลกระทบต่อสุขภาพของประชาชน เนื่องจากฤดูฝนจะทําให้เกิดอุณหภูมิที่ลดลงอาจทําให้เชื้อโรคและเชื้อไวรัสอยู่ในสภาวะแวดล้อมได้นานขึ้นและอาจทําให้เกิดโรคที่มีอาการใกล้เคียงกับโควิด-19 เช่น ไข้หวัดใหญ่ ไข้หวัดธรรมดา และไข้เลือดออก พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากความห่วงใยถึงการปฏิบัติตนของพี่น้องประชาชนเพื่อป้องกันโควิด-19 ในช่วงหน้าฝนนี้ ขอให้ยึดหลักการป้องกันการติดเชื้อโควิด-19 แบบครอบจักรวาล (Universal Prevention for COVID-19) อย่างเคร่งครัด ทั้งการสวมหน้ากากผ้า/หน้ากากอนามัยอยู่เสมอ ออกจากบ้านเมื่อจําเป็น เว้นระยะห่าง หมั่นล้างมือบ่อย ๆ ด้วยสบู่หรือเจลแอลกอฮอลล์ หลีกเลี่ยงการนํามือมาจับหน้า ตา จมูกและปาก รับประทานอาหารที่ปรุงสุกใหม่ รวมทั้งหลีกเลี่ยงการเข้าไปอยู่ในสถานที่แออัดและไม่มีอากาศถ่ายเท และในช่วงหน้าฝนนี้ ต้องทําความสะอาดหน้ากากผ้าทุกวันก่อนนํามาใช้ อย่าใช้หน้ากากผ้าและหน้ากากอนามัยที่เปียกและชื้น และควรมีหน้ากากสํารองไว้เพื่อเปลี่ยนอย่างน้อยวันละ 1 ครั้ง
"นายกรัฐมนตรีอยากเห็นประชาชนรักษาสุขภาพที่ดี หมั่นสังเกตอาการตนเอง ทั้งโรคไวรัสโควิด-19 และกลุ่มเสี่ยงโรคทางเดินหายใจ รวมทั้งยังฝากความห่วงใยไปยังพื้นที่จังหวัดที่ได้รับผลกระทบจากน้ําท่วมในขณะนี้และขอให้ประชาชนในพื้นที่เสี่ยงติดตามการพยากรณ์อากาศอย่างใกล้ชิดด้วย หลังจากที่กรมอุตุนิยมวิทยาได้แจ้งเตือนอิทธิพลจากพายุ "โกนเซินฎ(COUSON (2113) จะทําให้ประเทศไทยมีปริมาณฝนมากขึ้นจนถึงสัปดาห์หน้าด้วย"นายธนกรฯ กล่าว
....................................
รัฐบาลไทย-ข่าวทำเนียบรัฐบาล- ครม.เห็นชอบรับรอง 9 วัดคาทอลิก เป็นวัดคาทอลิกตามกฎหมาย
วันอังคารที่ 23 สิงหาคม 2565
ครม.เห็นชอบรับรอง 9 วัดคาทอลิก เป็นวัดคาทอลิกตามกฎหมาย
ครม.เห็นชอบรับรอง 9 วัดคาทอลิก เป็นวัดคาทอลิกตามกฎหมาย
วันที่ 23 สิงหาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบรับรองวัดคาทอลิกเป็นวัดคาทอลิกตามกฎหมายจํานวน 9 วัด ได้แก่ วัดศีลมหาสนิท (ตลิ่งชัน), วัดแม่พระกุหลาบทิพย์ (ลาดพร้าว), วัดนักบุญโธมัสอัครสาวก (ซอยนาคสุวรรณ), วัดพระเมตตา (เชียงแสน), วัดพระแม่แห่งมวลชนนานาชาติ (เชียงของ), วัดพระแม่ปฏิสนธินิรมล (เชียงคํา), วัดนักบุญมอนิกา (น่าน),วัดนักบุญยอแซฟกรรมกร (แพร่) และวัดพระแม่มหาการุณย์ (แคมป์สน) โดยให้มีผลตั้งแต่วันที่ครม.มีมติเป็นต้นไป
สําหรับการรับรองวัดคาทอลิกจะเกิดประโยชน์ดังนี้คือ มีความมั่นคงด้านศาสนจักร เนื่องจากวัดคาทอลิกเป็นองค์ประกอบหลักและเป็นศูนย์รวมการประกอบศาสนกิจและพิธีกรรมของศาสนิกชนในวาระสําคัญต่างๆ ตามหลักศาสนบัญญัติ ซึ่งการรับรองวัดคาทอลิกจะทําให้วัดสามารถคงอยู่และสร้างความเชื่อมั่นแก่คริสต์ศาสนิกชนได้ และได้รับการสนับสนุนงบประมาณจากภาครัฐ เพื่อดําเนินโครงการหรือกิจกรรมที่เกี่ยวข้องกับศาสนสถาน เช่น โครงการเงินอุดหนุนกิจกรรมบูรณะศาสนสถาน และยังมีเรื่องสิทธิประโยชน์ทางภาษีหรือการหักลดหย่อนค่าใช้จ่ายต่างๆ โดยวัดคาทอลิกได้รับการยกเว้นภาษีที่ดินและสิ่งปลูกสร้างและประชาชนจะได้รับประโยชน์จากการลดหย่อนภาษีจากเงินที่บริจาคให้แก่วัด
น.ส.ไตรศุลี กล่าวว่า การรับรองวัดคาทอลิกครั้งนี้ ถือเป็นครั้งแรกนับตั้งแต่ปี พ.ศ. 2472 โดยการรับรองวัดคาทอลิกในประเทศไทยมีขึ้นครั้งแรกใน รัชสมัยพระบาทสมเด็จพระจุลจอมเกล้าเจ้าอยู่หัว ซึ่งได้มีการตราพ.ร.บ.ว่าด้วยลักษณะ ฐานะ ของวัดบาทหลวงโรมันคาทอลิกในกรุงสยาม ตามกฎหมาย ร.ศ.128 (พ.ศ.2452) และที่แก้ไขเพิ่มเติม ซึ่งได้ให้การรับรองวัดคาทอลิกในเขตการปกครองของมิซซังกรุงเทพ ที่ตั้งขึ้นก่อน พ.ร.บ.ดังกล่าวใช้บังคับรวมจํานวน 43 วัด ต่อมาได้มีการประกาศพระราชกฤษฎีกาให้ใช้ พ.ร.บ.ว่าด้วยลักษณะฐานของวัดบาทหลวงโรมันคาธอลิกในกรุงสยาม ลงวันที่ 27 ส.ค. 2472 ในรัชสมัยพระบาทสมเด็จพระปกเกล้าเจ้าอยู่หัว ครั้งนั้นได้มีรับรองวัดคาทอลิกในเขตการปกครองของมิซซังท่าแร่-หนองแสง จํานวน 14 วัด ทําให้มีวัดคาทอลิกที่ได้รับการรับรองตามกฎหมายรวมทั้งสิ้น 57 วัด
แต่ภายหลังปี พ.ศ. 2472 ไม่มีการประกาศจัดตั้งหรือรับรองวัดคาทอลิกเพิ่มเติม เนื่องจากมีการเปลี่ยนแปลงและปรับปรุงกฎหมายเกี่ยวกับหน่วยงานราชการหลายครั้ง ทําให้เกิดความไม่ชัดเจนเกี่ยวกับหน่วยงานและขั้นตอนการพิจารณาอนุญาตจัดตั้งหรือรับรองวัดคาทอลิก
น.ส.ไตรศุลี กล่าวว่า รัฐบาลได้พิจารณาเห็นว่าปัจจุบันจํานวนคริสต์ศาสนิกชนเพิ่มขึ้นครอบคลุมทุกจังหวัดในประเทศไทย จึงได้ประกาศใช้ระเบียบสํานักนายกรัฐมนตรี ว่าด้วยแนวทางพิจารณาในการจัดตั้งวัดบาทหลวงโรมันคาทอลิก พ.ศ.2564 เพื่อกําหนดแนวทางการพิจารณาจัดตั้งและรับรองวัดคาทอลิกให้สอดคล้องกับสถานการณ์ปัจจุบัน ทําให้มีวัดคาทอลิกสามารถยื่นขอจัดตั้งตามกฎหมายเข้าสู่การอนุมัติของ ครม. ในครั้งนี้
รัฐบาลไทย-ข่าวทำเนียบรัฐบาล-ครม. รับทราบการเพิ่มทุน บมจ. ราช กรุ๊ป ในเครือ กฟผ. ไม่เกิน 2.5 หมื่นล้าน รองรับการขยายการลงทุนด้านไฟฟ้าในอนาคต
วันอังคารที่ 1 มีนาคม 2565
ครม. รับทราบการเพิ่มทุน บมจ. ราช กรุ๊ป ในเครือ กฟผ. ไม่เกิน 2.5 หมื่นล้าน รองรับการขยายการลงทุนด้านไฟฟ้าในอนาคต
ครม. รับทราบการเพิ่มทุน บมจ. ราช กรุ๊ป ในเครือ กฟผ. ไม่เกิน 2.5 หมื่นล้าน รองรับการขยายการลงทุนด้านไฟฟ้าในอนาคต
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 มีนาคม 2565 ว่า ครม.รับทราบการเพิ่มทุนบริษัท ราช กรุ๊ป จํากัด (มหาชน) จํานวนไม่เกิน 25,000 ล้านบาท และให้การไฟฟ้าฝ่ายผลิตแห่งประเทศไทย (กฟผ.) เพิ่มทุนในบริษัท ราช กรุ๊ป จํากัด (มหาชน) ตามสัดส่วนการถือหุ้นร้อยละ 45 จํานวนไม่เกิน 11,250 ล้านบาท ตามที่กระทรวงพลังงานเสนอ เพื่อให้บริษัทสามารถปรับโครงสร้างเงินลงทุน เพิ่มสภาพคล่องทางการเงิน และรองรับการขยายการลงทุนในอนาคต ซึ่งบริษัท ราช กรุ๊ป จํากัด (มหาชน) เป็นบริษัทในเครือของการไฟฟ้าฝ่ายผลิตแห่งประเทศไทย จัดตั้งขึ้นเพื่อประกอบธุรกิจในลักษณะการถือหุ้นในบริษัทอื่นเพื่อลงทุนในบริษัทย่อย การร่วมค้า และเงินลงทุนอื่น ๆ ที่ดําเนินธุรกิจผลิตไฟฟ้าและธุรกิจเกี่ยวเนื่อง โดย กฟผ. มีสัดส่วนการถือหุ้นอยู่ที่ร้อยละ 45
สําหรับแผนการลงทุนของบริษัทในปี 2564 จะดําเนินการในโครงการโรงไฟฟ้าทั้งในและต่างประเทศ โครงสร้างพื้นฐานและธุรกิจเกี่ยวเนื่องทั้งในประเทศและต่างประเทศ วงเงินทั้งสิ้น 46,430 ล้านบาท แต่เมื่อพิจารณาจากการประมาณการเบิกจ่ายเงินลงทุนและการจัดหาแหล่งที่มาของเงินลงทุนโครงการระหว่างปี 2564 -2568 แล้ว จะส่งผลให้บริษัทมีหนี้สินสะสมเพิ่มสูงขึ้น ซึ่งจะส่งผลต่อสภาพคล่องและทําให้อัตราส่วนทางการเงินของบริษัทไม่เป็นไปตามข้อกําหนดในสัญญาตามที่ International Credit Rating Agencies กําหนด จึงมีความจําเป็นต้องเพิ่มทุนดังกล่าว
นางสาวรัชดากล่าวด้วยว่า ประโยชน์ที่ได้รับจากการเพิ่มทุนในครั้งนี้ จะช่วยให้บริษัท ราช กรุ๊ป (มหาชน) สามารถขยายการลงทุนเพิ่มเติม เพิ่มสภาพคล่องทางการเงินและคงอัตราส่วนทางการเงินเป็นไปตามข้อกําหนดได้ ส่วน กฟผ. จะได้รับเงินปันผลในช่วงระยะเวลา 9 ปี เพิ่มขึ้นจากเดิมเฉลี่ยร้อยละ 29.56
รัฐบาลไทย-ข่าวทำเนียบรัฐบาล-มาตรการป้องกันโควิด-19 สำหรับงานสงกรานต์ ปี 2565
วันจันทร์ที่ 28 มีนาคม 2565
มาตรการป้องกันโควิด-19 สําหรับงานสงกรานต์ ปี 2565
วันเสาร์ที่ 19 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค. เห็นชอบมาตรการป้องกันโรคโควิด-19 สําหรับการจัดงานเทศกาลสงกรานต์ ประจําปี 2565 โดยผู้จัดงานหรือกิจกรรมสงกรานต์ให้ลงทะเบียนบนระบบ Thai Stop Covid 2+ อนุญาตให้จัดพื้นที่เล่นน้ําและทํากิจกรรมตามประเพณีภายใต้มาตรการ COVID Free Setting ที่มีการกํากับอย่างเคร่งครัด จัดให้มีจุดคัดกรอง ควบคุมความหนาแน่น ให้ผู้ร่วมงานสวมหน้ากากอนามัยและรักษาระยะห่างตลอดเวลา ห้ามไม่ให้มีการประแป้ง เล่นปาร์ตี้โฟม จําหน่ายและบริโภคแอลกอฮอล์ในพื้นที่จัดงาน ส่วนพื้นที่สาธารณะที่ไม่มีการควบคุมห้ามเล่นน้ําและประแป้ง เมื่อกลับจากภูมิลําเนาหรือการร่วมงานสงกรานต์ให้หลีกเลี่ยงการพบผู้คนจํานวนมากสังเกตอาการตนเองเป็นเวลา 7 วัน และให้หน่วยงานพิจารณามาตรการ WFH ตามความเหมาะสม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดฯ วรวรรณ เยี่ยมชมการดำเนินงานวิสาหกิจชุมชนกลุ่มเลี้ยงผึ้งโพรง
วันอังคารที่ 2 สิงหาคม 2565
รองปลัดฯ วรวรรณ เยี่ยมชมการดําเนินงานวิสาหกิจชุมชนกลุ่มเลี้ยงผึ้งโพรง
รองปลัดฯ วรวรรณ เยี่ยมชมการดําเนินงานวิสาหกิจชุมชนกลุ่มเลี้ยงผึ้งโพรง
จังหวัดสงขลา- วันนี้ (1 สิงหาคม 2565) นางวรวรรณ ชิตอรุณ รองปลัดกระทรวงอุตสาหกรรม เยี่ยมชมการดําเนินงานวิสาหกิจชุมชนกลุ่มเลี้ยงผึ้งโพรง พร้อมด้วย นางสาวลัดดาวัลย์ สันติภิญโญเลิศ ผู้อํานวยการกองตรวจราชการ นายวุฒิชัย วงศ์หิรัญเดชา ผู้อํานวยการนิคมอุตสาหกรรมภาคใต้ และคณะผู้บริหาร เจ้าหน้าที่ อุตสาหกรรมจังหวัดสงขลา โดยมี นายสว่างพงษ์ สุวรรณแท้ ผู้ก่อตั้ง วิสาหกิจชุมชนกลุ่มเลี้ยงผึ้งโพรง ให้การต้อนรับ ณ วิสาหกิจชุมชนกลุ่มเลี้ยงผึ้งโพรง หมู่ที่ 3 ตําบลฉลุง อําเภอหาดใหญ่ จังหวัดสงขลา
สําหรับ วิสาหกิจชุมชนกลุ่มเลี้ยงผึ้งโพรง ก่อตั้งกลุ่มเมื่อ พ.ศ. 2557 ภายใต้โครงการ ECO for Life ของการนิคมอุตสาหกรรมแห่งประเทศไทย ซึ่งดําเนินการโดยความร่วมมือกัน ระหว่างการนิคมอุตสาหกรรม โรงงานอุตสาหกรรม และชุมชน ตามแนวคิดการเปลี่ยนวัสดุเหลือใช้ภายในโรงงานอุตสาหกรรม ให้เกิดการสร้างมูลค่าเพิ่มให้กับชุมชน โดยการเปลี่ยนเศษไม้ภายในโรงงานสู่การสร้างเครื่องมือในการประกอบอาชีพ โดยการนําเศษไม้ดังกล่าวมาสร้างลังเลี้ยงผึ้งโพรง สามารถลดค่าใช้จ่ายในการซื้อไม้เบญจพรรณ เพื่อนํามาทําลังเลี้ยงผึ้ง และก่อให้เกิดอาชีพเสริมในการเลี้ยงผึ้งโพรง ตั้งแต่นั้นเป็นต้นมา ตลอดระยะเวลาที่ผ่านมากลุ่มได้เติบโต มีรายได้เพิ่มมากขึ้นอย่างต่อเนื่อง สามารถจดทะเบียนเป็นวิสาหกิจชุมชนและเป็นศูนย์เรียนรู้ที่สามารถส่งต่อความรู้ในการเลี้ยงผึ้งโพรงให้กับชุมชนข้างเคียง ซึ่งปัจจุบัน มีผลิตภัณฑ์จากรังผึ้งจําหน่าย อาทิ น้ําผึ้งแท้ สบู่น้ําผึ้ง แชมพูน้ําผึ้ง เป็นต้น
รัฐบาลไทย-ข่าวทำเนียบรัฐบาล-นายกรัฐมนตรี มอบ รมต. นร. นายอนุชา ฯ ลงพื้นที่มอบถุงยังชีพ ช่วยเหลือผู้ประสบภัยกลุ่มเปราะบาง และเยี่ยมผู้ป่วยติดเตียงในพื้นที่ จ.ปทุมธานี มั่นใจประเทศไทยผ่านวิกฤติได้
วันจันทร์ที่ 30 สิงหาคม 2564
นายกรัฐมนตรี มอบ รมต. นร. นายอนุชา ฯ ลงพื้นที่มอบถุงยังชีพ ช่วยเหลือผู้ประสบภัยกลุ่มเปราะบาง และเยี่ยมผู้ป่วยติดเตียงในพื้นที่ จ.ปทุมธานี มั่นใจประเทศไทยผ่านวิกฤติได้
นายกรัฐมนตรี มอบ รมต. นร. นายอนุชา ฯ ลงพื้นที่มอบถุงยังชีพ ช่วยเหลือผู้ประสบภัยกลุ่มเปราะบาง และเยี่ยมผู้ป่วยติดเตียงในพื้นที่ จ.ปทุมธานี มั่นใจประเทศไทยผ่านวิกฤติได้ หากทุกฝ่ายร่วมมือกัน
วันนี้ (30 สิงหาคม 2564) เวลา 17.00 น. นายอนุชา นาคาศัย รัฐมนตรีประจําสํานักนายกรัฐมนตรี พร้อมคณะประกอบด้วยนายธีรภัทร ประยูรสิทธิ ปลัดสํานักนายกรัฐมนตรี นายมงคลชัย สมอุดร ผู้ตรวจราชการสํานักนายกรัฐมนตรี นายสมพาศ นิลพันธ์ ที่ปรึกษาสํานักงานปลัดสํานักนายกรัฐมนตรี ลงพื้นที่เทศบาลตําบลลําลูกกา อําเภอลําลูกกา จังหวัดปทุมธานี โดยมีนายชัยวัฒน์ ชื่นโกสุม ผู้ว่าราชการจังหวัดปทุมธานี และคณะผู้บริหารในพื้นที่ร่วมต้อนรับ
การลงพื้นที่ครั้งนี้ เป็นการบรรเทาความเดือดร้อนเบื้องต้นแก่ประชาชนกลุ่มเปราะบาง อาทิ ผู้สูงอายุ ผู้ป่วยติดเตียง ซึ่งเป็นกลุ่มที่ต้องได้รับการดูแลเป็นพิเศษ เพราะมีโอกาสเสี่ยงต่อการติดเชื้อไวรัสโควิด-19 ซึ่งวันนี้รัฐมนตรีประจําสํานักนายกรัฐมนตรีในฐานะประธานกรรมการกองทุนเงินช่วยเหลือผู้ประสบสาธารณภัยได้อนุมัติให้กองทุนจัดเตรียมถุงยังชีพ จํานวน 1,320 ชุด มอบให้กลุ่มเปราะบางดังกล่าว นอกจากนี้ รัฐมนตรีประจําสํานักนายกรัฐมนตรี และคณะยังได้เดินทางไปเยี่ยมให้กําลังใจและมอบถุงยังชีพแก่ผู้ป่วยติดเตียง 3 ราย คือ นางอารมณ์ แตงเทศ อายุ 81 ปี นางสาวสุกัลยา หวังเนียม อายุ 47 ปี และ นางสาวสุกันยา เลาะประสิทธิ์ อายุ 45 ปี ก่อนเดินทางกลับ
รัฐมนตรีประจําสํานักนายกรัฐมนตรี กล่าวว่า จากสถานการณ์แพร่ระบาดของเชื้อไวรัสโควิด-19  ส่งผลกระทบต่อการดํารงชีวิตของประชาชนทุกช่วงวัย โดยต้องปรับตัวต่อมาตรการต่างๆ ในการป้องกันตนเองและการใช้ชีวิตอย่างไม่ประมาท ขณะที่ยังมีประชาชนกลุ่มเปราะบางหลายพื้นที่ที่ไม่สามารถดูแลตัวเองได้ และมีความเสี่ยงต่อการติดเชื้อได้ง่าย โดยเฉพาะในพื้นที่ จ.ปทุมธานี ซึ่งเป็นพื้นที่ควบคุมสูงสุดและเข้มงวด การลงพื้นที่ในวันนี้จึงเป็นการติดตามและให้ความช่วยเหลือเบื้องต้นแก่ประชาชนกลุ่มเปราะบาง อย่างไรก็ตาม ขอความร่วมมือพี่น้องประชาชนทุกคน ปฏิบัติตามมาตรการควบคุมโรคอย่างเคร่งครัด ไม่ประมาท โดยสวมหน้ากากอนามัยและหมั่นล้างมือเป็นประจํา เพื่อยับยั้งการแพร่ระบาดเชื้อไวรัสโควิด-19 หากทุกคนร่วมมือกัน มั่นใจว่าประเทศไทยจะผ่านวิกฤตินี้ไปได้
//////////////////////////////////////////////
รัฐบาลไทย-ข่าวทำเนียบรัฐบาล-สนับสนุนงบให้ SMEs ขายของบนแพลตฟอร์มออนไลน์ต่างประเทศ
วันพฤหัสบดีที่ 25 สิงหาคม 2565
สนับสนุนงบให้ SMEs ขายของบนแพลตฟอร์มออนไลน์ต่างประเทศ
วันพฤหัสบดีที่ 25 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเพิ่มศักยภาพผู้ประกอบการไทยด้านการตลาดอิเล็กทรอนิกส์
โดยเห็นชอบการเพิ่มกิจกรรมส่งเสริมการค้าพาณิชย์อิเล็กทรอนิกส์ข้ามพรมแดน ภายใต้โครงการ SMEs Pro-
active ซึ่งเป็นการส่งเสริมกิจกรรมการขายสินค้าและบริการแบบ Business-to-Business
ด้วยการสนับสนุนค่าใช้จ่ายแก่ผู้ประกอบการ SMEs ที่เข้าร่วมโครงการตามจริง ไม่เกิน 100,000
บาท/บริษัท/ครั้ง รวมไม่เกิน 6 ครั้ง เพื่อเป็นค่าใช้จ่ายแรกเข้า หรือค่าสมาชิกของแพลตฟอร์มอิเล็กทรอนิกส์ 3
แห่ง คือ Alibaba KlangOne และ GlobalConnect รวมทั้งเป็นค่าประชาสัมพันธ์ ค่าการตลาด
และค่าใช้จ่ายในการทํา Online Content
ให้ผู้ประกอบการไทยได้รับโอกาสในการจัดแสดงสินค้าสู่ตลาดต่างประเทศผ่านทางแพลตฟอร์มออนไลน์เพิ่มม
ากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”เตรียมลงพื้นที่สุโขทัยติดตามสถานการณ์น้ำท่วม รับฟังปัญหาความเดือดร้อนของประชาชน อาทิตย์ที่ 26 กันยายน นี้
วันศุกร์ที่ 24 กันยายน 2564
โฆษกรัฐบาลเผย “นายกฯ”เตรียมลงพื้นที่สุโขทัยติดตามสถานการณ์น้ําท่วม รับฟังปัญหาความเดือดร้อนของประชาชน อาทิตย์ที่ 26 กันยายน นี้
นายธนกร วังบุญคงชนะ โฆษกประจําสํานักนายกรัฐมนตรี เผย “นายกฯ”เตรียมลงพื้นที่สุโขทัยติดตามสถานการณ์น้ําท่วม รับฟังปัญหาความเดือดร้อนของประชาชน อาทิตย์ที่ 26 กันยายน นี้
วันนี้(24ก.ย. 64)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีกําหนดการลงพื้นที่ตรวจราชการจังหวัดสุโขทัยเพื่อติดตามสถานการณ์น้ําท่วมสุโขทัยที่ได้รับผลกระทบจากอ่างเก็บน้ําแม่ม่อมล้นอ่างจากฝนตกหนักในช่วงเวลาที่ผ่านมารวมทั้งรับฟังการเตรียมพื้นที่รับน้ําแก้มลิงบริเวณแม่น้ํายมฝั่งซ้ายโอกาสนี้นายกรัฐมนตรีจะพบปะประชาชนและมอบปัจจัยทางการเกษตรให้แก่ผู้แทนเกษตรกรในพื้นที่ ในวันอาทิตย์ที่26กันยายนนี้
โดยนายกรัฐมนตรีจะประชุมหารือกับหน่วยงานที่เกี่ยวข้องกับสถานการณ์น้ําและการบริหารจัดการน้ําณโรงแรมสุโขทัยเฮอริเทจรีสอร์ทจากนั้นจะพบปะให้กําลังประชาชนพร้อมมอบปัจจัยทางเกษตรให้แก่ผู้แทนเกษตรกร เพื่อนําไปมอบต่อให้กับเกษตรที่ได้รับผลกระทบจากน้ําท่วมพื้นที่เพาะปลูกการเกษตรเสร็จแล้วนายกรัฐมนตรีและคณะจะเดินทางโดยรถยนต์เพื่อสํารวจพื้นที่ประสบอุทกภัยในพื้นที่จังหวัดสุโขทัยก่อนเดินทางกลับกรุงเทพมหานครในวันเดียวกัน
โฆษกประจําสํานักนายกรัฐมนตรีกล่าวว่าการลงพื้นที่ของนายกรัฐมนตรีอย่างต่อเนื่องในช่วงนี้ว่า เพื่อติดตามสถานการณ์น้ําและการบริหารน้ําด้วยตนเองเพิ่มเติมจากที่หน่วยงานต่างๆได้รายงานซึ่งในการลงพื้นที่ทุกครั้งนายกรัฐมนตรีจะร่วมประชุมกับหัวหน้าส่วนราชการเจ้าหน้าที่ทุกหน่วยงานที่ปฏิบัติงานในพื้นที่เพื่อรับฟังปัญหาและอุปสรรค ร่วมทั้งจะหาโอกาสพบปะกับพูดคุยกับส.ส.ในพื้นที่ประชาชนเกษตรกรเพราะต้องการทราบถึงความต้องการจากเสียงสะท้อนของประชาชนโดยตรงเพื่อนํามาสั่งการให้หน่วยงานที่เกี่ยวข้องเร่งดําเนินการช่วยเหลือประชาชนให้ตรงจุดโดยเฉพาะเรื่องการเยียวยาความเสียหายให้กับประชาชนที่ได้รับผลกระทบอย่างเร่งด่วนต่อไป
——————
รัฐบาลไทย-ข่าวทำเนียบรัฐบาล-นายกฯ สนับสนุนปลูกไม้มีค่า ใช้ค้ำประกันเงินกู้ได้จริง! สถาบันการเงินปล่อยสินเชื่อแล้ว 137 ล้านบาท
วันอังคารที่ 28 มิถุนายน 2565
นายกฯ สนับสนุนปลูกไม้มีค่า ใช้ค้ําประกันเงินกู้ได้จริง! สถาบันการเงินปล่อยสินเชื่อแล้ว 137 ล้านบาท
นายกฯ สนับสนุนปลูกไม้มีค่า ใช้ค้ําประกันเงินกู้ได้จริง! สถาบันการเงินปล่อยสินเชื่อแล้ว 137 ล้านบาท
วันที่ 26 มิถุนายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ติดตามความคืบหน้าการขับเคลื่อนนโยบายปลูกไม้มีค่าเพื่อเพิ่มพื้นที่สีเขียว และสามารถใช้เป็นหลักประกันกู้ยืมเงินจากสถาบันการเงิน โดยทางกรมพัฒนาธุรกิจการค้า กระทรวงพาณิชย์ รายงานว่าได้เดินหน้าให้ความความรู้กับผู้นําและผู้บริหารกลุ่มวิสาหกิจชุมชนเพื่อสร้างความรับรู้เกี่ยวกับไม้ยืนต้นที่มีค่า อาทิ สัก พะยูง มะค่า ตะเคียนทอง กฤษณา เหลืองปรีดี กัลปพฤกษ์ นางพญาเสือโคร่ง จําปีสิรินธร เป็นต้น ให้ใช้ประโยชน์จากกฎหมายหลักประกันทางธุรกิจ ซึ่งขณะนี้มีเกษตรกรและประชาชนให้ความสนใจเพิ่มมากขึ้นเรื่อย ๆ
ข้อมูล ณ วันที่ 20 พฤษภาคม 2565 ระบุว่า สถิติการจดทะเบียนการนําต้นไม้มาเป็นหลักประกัน มีทั้งสิน 1.46 แสนต้น เป็นจํานวนเงินค้ําประกันกว่า 137 ล้านบาท ทั้งนี้ แบ่งเป็นยื่นกับธนาคารเพื่อการเกษตรและสหกรณ์การเกษตร (ธ.ก.ส.) จํานวนต้นไม้ 318 ต้น จํานวนเงินค้ําประกัน 3 ล้านกว่าบาท ยื่นกับธนาคารกรุงไทย จํานวน 23,000 ต้น จํานวนเงินค้ําประกัน 128 ล้านบาท และยื่นกับพิโกไฟแนนซ์ จํานวนต้นไม้ 1.2 แสนต้น จํานวนเงินค้ําประกัน 6 ล้านบาท รวมต้นไม้ที่นํามาเป็นหลักประกัน เช่น สัก มะขาม มะเกลือ ยอป่า มะม่วง ไม้แดง ยาง ประดู่ป่า ประดู่บ้านมะหาด พะยอม เต็ง ตะแบกนา มะขามเทศ ตะกู พฤกษ์ ทุเรียน ขนุน
นางสาวรัชดา กล่าวว่า นายกรัฐมนตรีให้ความสําคัญกับการส่งเสริมเกษตรกรและประชาชนปลูกไม้ยืนต้นมีค่า เพราะนอกจากจะเป็นการเพิ่มพื้นที่สีเขียวของประเทศแล้ว ผู้ปลูกยังใช้เป็นหลักทรัพย์ค้ําประกันเพื่อขอกู้เงิน ทําให้เข้าถึงสินเชื่อที่มีกฎหมายรองรับอย่างชัดเจน อีกทั้งส่งผลดีต่อสถาบันการเงินที่สามารถปล่อยสินเชื่อได้มากขึ้น ขณะนี้มีผู้ปลูกไม้มีค่าบนที่ดินของตนเองมากขึ้น หลังจากทราบว่าสามารถนํามาใช้เป็นหลักประกันการขอสินเชื่อเพื่อต่อยอดธุรกิจหรือใช้สอยในชีวิตประจําวันได้ โดยไม่จําเป็นต้องตัดต้นไม้ทั้งนี้ ผู้สนใจสามารถสอบถามรายละเอียดเพิ่มเติมได้ที่ กองทะเบียนหลักประกันทางธุรกิจ กรมพัฒนาธุรกิจการค้า กระทรวงพาณิชย์โทร025474944
รัฐบาลไทย-ข่าวทำเนียบรัฐบาล-พม. พร้อมหน่วยงานที่เกี่ยวข้อง ช่วยเหลือหญิงชราสองคนพี่น้องที่ติดเชื้อโควิด-19 หลังน้องสาวติดเชื้อและเสียชีวิต ที่จังหวัดสุพรรณบุรี
วันศุกร์ที่ 13 สิงหาคม 2564
พม. พร้อมหน่วยงานที่เกี่ยวข้อง ช่วยเหลือหญิงชราสองคนพี่น้องที่ติดเชื้อโควิด-19 หลังน้องสาวติดเชื้อและเสียชีวิต ที่จังหวัดสุพรรณบุรี
พม. พร้อมหน่วยงานที่เกี่ยวข้อง ช่วยเหลือหญิงชราสองคนพี่น้องที่ติดเชื้อโควิด-19
หลังน้องสาวติดเชื้อและเสียชีวิต ที่จังหวัดสุพรรณบุรี
เมื่อวันที่2 ส.ค. 64เวลา 15.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีมีการนําเสนอข่าวหญิงชราวัย 62 ปี ติดเชื้อโควิด-19 เสียชีวิตคาบ้าน ก่อนรถพยาบาลมาถึง ส่วนพี่อีก 2 คน ติดเชื้อโควิด-19 ที่จังหวัดสุพรรณบุรี นั้น ล่าสุด กระทรวงการพัฒนาสังคมและความมั่นคงของมนุษย์ (พม.) โดยสํานักงานพัฒนาสังคมและความมั่นคงของมนุษย์จังหวัดสุพรรณบุรี (สนง.พมจ.สุพรรณบุรี) จึงได้ตรวจสอบข้อเท็จจริง โดยได้โทรศัพท์ประสานเจ้าหน้าที่ที่เกี่ยวข้องในพื้นที่ ทราบข้อมูลเบื้องต้น ว่า มีผู้สูงอายุเป็นพี่น้อง 3 คน ประกอบด้วย หญิงชรา อายุ 62 ปี เป็นผู้สูงอายุ มีโรคประจําตัว ได้เสียชีวิตจากการติดเชื้อโควิด-19 พี่สาว อายุ 65 ปี และอายุ 64 ปี ซึ่งทั้ง 3 คน เป็นผู้สูงอายุ ที่ติดเชื้อโควิด-19 อาศัยอยู่ที่บ้านหลังเดียวกัน ที่ตําบลอู่ทอง อําเภออู่ทอง จังหวัดสุพรรณบุรี
นางสาวแรมรุ้ง กล่าวต่อไปว่า ผู้สูงอายุทั้ง 3 คน มีรายได้จากเบี้ยยังชีพผู้สูงอายุ และประกอบอาชีพเก็บผักขายที่ตลาดมีรายได้ประมาณ 2,000 บาทต่อเดือน ซึ่งหลังจากน้องสาวติดเชื้อโควิด-19 เสียชีวิตแล้ว พี่สาวอีก 2 คนติดเชื้อโควิด-19 ได้เข้ารับการรักษา ณ community lslation เรียบร้อยแล้ว ทั้งนี้ สนง.พมจ.สุพรรณบุรี ได้วางแผนการให้ความช่วยเหลือเบื้องต้น กับพี่สาว 2 คน หลังจากรับการรักษาเสร็จสิ้นแล้ว ดังนี้ 1. พิจารณาช่วยเหลือเงินสงเคราะห์ผู้สูงอายุภาวะยากลําบาก จํานวน 3,000 บาท 2. แนะนําเงินทุนกู้ยืมเพื่อการประกอบอาชีพกองทุนผู้สูงอายุ และ 3. ประสานหน่วยงานที่เกี่ยวข้องในพื้นที่อํานวยความสะดวกในการดําเนินการเรื่องเงินสงเคราะห์ค่าจัดการศพผู้สูงอายุตามประเพณี นอกจากนี้ จะได้มีการร่วมกับหน่วยงานที่เกี่ยวข้องวางแผนการให้ความช่วยเหลือครอบครัวผู้สูงอายุในระยะยาว ต่อไป
นางสาวแรมรุ้ง กล่าวเพิ่มเติมว่า หากประชาชนกลุ่มเปราะบางที่กําลังประสบปัญหาทางสังคม และได้รับความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300 2) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-ศูนย์ราชการแจ้งวัฒนะ เดินหน้าขับเคลื่อนพลังงานสะอาด ตามเป้าหมายต้นแบบเมืองคาร์บอนต่ำ พร้อมร่วมมือ กฟน. ก่อสร้างสถานีไฟฟ้าย่อยแห่งใหม่
วันพฤหัสบดีที่ 19 สิงหาคม 2564
ศูนย์ราชการแจ้งวัฒนะ เดินหน้าขับเคลื่อนพลังงานสะอาด ตามเป้าหมายต้นแบบเมืองคาร์บอนต่ํา พร้อมร่วมมือ กฟน. ก่อสร้างสถานีไฟฟ้าย่อยแห่งใหม่
ผู้บริหารศูนย์ราชการฯ แจ้งวัฒนะ วางแผนเตรียมความพร้อมด้านการใช้พลังงานไฟฟ้าภายในศูนย์ราชการฯ แจ้งวัฒนะ โซนซี ตามเป้าหมายต้นแบบเมืองคาร์บอนต่ํา เดินหน้าขับเคลื่อนพลังงานสะอาด ติดตั้งระบบโซลาร์เซลล์ขนาดใหญ่พร้อมร่วมมือ กฟน. เตรียมก่อสร้างสถานีไฟฟ้า
ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ วางแผนเตรียมความพร้อมด้านการใช้พลังงานไฟฟ้าภายในศูนย์ราชการเฉลิมพระเกียรติฯ แจ้งวัฒนะ โซนซี ตามเป้าหมายต้นแบบเมืองคาร์บอนต่ํา เดินหน้าขับเคลื่อนพลังงานสะอาด ติดตั้งระบบโซลาร์เซลล์ขนาดใหญ่พร้อมร่วมมือ การไฟฟ้านครหลวง หรือ กฟน. เตรียมก่อสร้างสถานีไฟฟ้าย่อยแห่งใหม่ในศูนย์ราชการเฉลิมพระเกียรติฯ แจ้งวัฒนะ
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด เปิดเผยว่า สืบเนื่องจากแผนการพัฒนาพื้นที่ส่วนขยายศูนย์ราชการเฉลิมพระเกียรติฯ แจ้งวัฒนะ โซนซี ทําให้ ธพส. ต้องวางแผนในการปรับปรุงพื้นที่ทั้งภายในและภายนอก ได้แก่ งานภูมิสถาปัตยกรรม ระบบคมนาคมขนส่ง ระบบสาธารณูปโภค และระบบที่เกี่ยวข้องทั้งหมด รวมถึงปริมาณการใช้ไฟฟ้าที่จะเพิ่มมากขึ้น โดยการติดตั้งระบบโซลาร์เซลล์และก่อสร้างสถานีไฟฟ้าย่อยแห่งใหม่ เพื่อให้สอดคล้องและเพียงพอต่อความต้องการใช้พลังงานไฟฟ้าภายในศูนย์ราชการเฉลิมพระเกียรติฯ แจ้งวัฒนะ
ธพส. จึงมีแผนการติดตั้งระบบผลิตไฟฟ้าจากเซลล์แสงอาทิตย์ บนหลังคาของอาคารศูนย์ราชการเฉลิมพระเกียรติฯ แจ้งวัฒนะ โซนซี มูลค่าโครงการกว่า 49 ล้านบาท โดยการติดตั้งแผงเซลล์แสงอาทิตย์ PV Module ขนาด 525 W จํานวน 1,760 ชุด ซึ่งจะสามารถผลิตไฟฟ้าจากพลังงานสะอาดได้ประมาณ 924 kWp สอดคล้องกับนโยบายของ ธพส. ที่มุ่งมั่นพัฒนาศูนย์ราชการเฉลิมพระเกียรติฯ แจ้งวัฒนะ ให้เป็นต้นแบบเมืองสีเขียว คาร์บอนต่ํา และอนุรักษ์ทรัพยากรธรรมชาติ อย่างยั่งยืน
นอกจากนี้ ธพส. ยังมีแผนดําเนินการก่อสร้างสถานีไฟฟ้าย่อยแห่งใหม่ ขนาด 120 MVA เพื่อสร้างความมั่นคงในด้านการใช้พลังงานไฟฟ้ารองรับการจ่ายกระแสไฟฟ้าสําหรับใช้ในพื้นที่โครงการพัฒนาพื้นที่ส่วนขยายศูนย์ราชการเฉลิมพระเกียรติฯ แจ้งวัฒนะ โซนซี และพื้นที่ชุมชนโดยรอบ โดยได้รับความร่วมมือจากการไฟฟ้านครหลวงในฐานะผู้ดําเนินการก่อสร้างและบํารุงรักษา ทั้งนี้ ธพส. จะสนับสนุนให้ใช้ประโยชน์จากพื้นที่บริเวณสถานีบริการล้างรถยนต์ด้านหลังอาคารจอดรถ เพื่อใช้ก่อสร้างสถานีเป็นระยะเวลา 30 ปี ซึ่งคาดว่าจะเริ่มดําเนินการได้ในเดือนตุลาคม 2564
ดร.นาฬิกอติภัค กล่าวต่อว่า “ธพส. มีความมุ่งมั่นอย่างเต็มความสามารถที่จะบริหารศูนย์ราชการเฉลิมพระเกียรติฯ แจ้งวัฒนะ ให้เป็นเมืองต้นแบบคาร์บอนต่ํา ลดการปล่อยก๊าซเรือนกระจก และขับเคลื่อนการใช้พลังงานสะอาด รวมถึงการลงทุนก่อสร้างอาคารที่เป็นมิตรกับสิ่งแวดล้อมในระดับสากล พร้อมทั้งยกระดับคุณภาพชีวิตแก่ผู้มีส่วนได้ส่วนเสียทุกฝ่าย ให้ได้รับความพึงพอใจอย่างดีที่สุด เพื่อตอบโจทย์ความต้องการของหน่วยงานต่าง ๆ อย่างเต็มความสามารถ”